4. Jahrhundert
S 4. Johrhundat hot duurat vom 1. Jänna 301 bis zum 31. Dezember 400 und ghört zur Spätantike.
Zitalter / Epoche
Dr Theodosius I. macht 394 mit m Edikt „Cunctos populos“ s Chrischtatum zur Staatsreligion im Römischa Rich.
Theodosius deilt in sinem Testament 395 s Römisch Riich under sine beide Söhn wiider in e West- un Ostriich uf. Obwohl d Historiker us praktische Gründe vume Weströmische un eme Oströmische Riich spreche, het es sich um e reine Verwaltigsdeilig ghandelet. Es het witterhi numme ei römischi Staatsbürgerschaft gä.
Us Mittelasien kummen d Hunne noch Oschteuropa und gründen a oagans Riich.
Des isch da Afang vo da Völcherwanderig, wo d Gote als erschtes großes Volk nooch Südeuropa igwanderet sin.
Ereigniss/Entwicklunga
Entwicklung vo na oagana keltischa Kircha, wo bis ins 6. Johrhundat hebt.
326 macht dr Kaisa Konschtantin I. dia griechische Schtadt Byzantion untaram Nama Konstantinopel zur Hauptstadt vom Römischa Rich. Dia Maßnama bewirkt a „Hellenisierung“ vom römischa Kaisartum und s byzantinische Hofzeremoniell macht us m Kaisar an Art Gott.
Dr Papscht Silvester I weiht dia Alte Peterskirche z Rom.
Dr Bischof Wulfila schribt um 360 für die Gota d Wulfilabibel. Von da Wulfilabibel sind no Handschrifta us m 6. Jahrhundert erhalta: dia bekannteschte, da Codex Argenteus, isch in da Unibibliothek vo Uppsala, Schweda.
In da Schlacht vo Adrianopel (378) wird s Römische Heer vo da Gota varnichtend gschlaga. Dr Kaiser Valens schtirbt im Kampf, abar sin Nochfolgar Theodosius I. schaffts, zum s Riich widar z schtabilisiera. Die Gote siidled als „autonome Föderate“ im hütiga Bulgarie.
Berühmte Lüt
Konstantin I. (eppa 280–337), römischa Kaisa, Gründa vom Byzantinischi Rich
Axid (eppa 291–347), nordafrikanischer Freiheitskämpfer
Ermanarich (305–370), König vo dr Oschtgota
Schapur II. (309–379), König vo Persien, hot sich erfolgrich gegs Rom und gegs d Hunna gwehrt
Wulfila (lat. Ulfilas; eppa 310–382), erschter Bischof vo dr Westgote (Wisigoten, Terwingen)
Martin vo Tours (lat. Martinus), (eppa 316–397), Bischof vo Tours un französischa Nationalheiliger.
Ammianus Marcellinus (eppa 330–395), römische Hischtoriker
Julian II. (eppa 332–363), römischa Kaisa, hot Vawaltung, Stüüra und s Schualsyschtem neu gordnet
Ambrosius vo Mailand (eppa 339–397), Bischof vo Mailand
Theodosius I., (eppa 347–395), Römische Kaiser, setzt s Dreifaltigkeitsdogma vu dr Göttlichkeit vom Jesus durch
Balamir (au Balamber, eppa 350–404), König vo dr Hunne
Gratian (eppa 359–383), Römische Kaiser; erschte Kaiser, wo net gliichzitig Oberprischter isch
Stilicho (365–380), römische Feldherr un Regent vo Weschtrom
Dr Alarich I. (eppa 374–410), König vo dr Weschtgota, erobert 410 Rom
Des isch entdeckt, erfunda und igführt wora
In Indie wird zum erschta mol Rohrzucker gwunna, indeam se da Saft us m Zuckerrohr pressend und so lang kochend, bis s dick gnua wird.
Muschklkraft wird durch Wasserkraft ersetzt: um 363 wird im Dütscha a da Ruwer s erschte Sägewerk bout, wo mit Wassakraft atrieba wird. Um 390 gits o in Belgie Wassamühla, wo a Sschtoasägewerk atriebend.
In Ägypte ersetzt die griechische die demotische Schrift.
Um 379 bringt da Koreana Wa-Ni d Schrift us China ge Japan.
Um 380 werend in China Schiffskompäss üblich.
Um 385 werend Rittsättl, wo ma in Asien scho länga kennt, o in Europa üblich.
Literatur
Ammianus Marcellinus: Das römische Weltreich vor dem Untergang (Bibliothek der alten Welt), übersetzt von Otto Veh, München-Zürich 1974 (dort auch weitere Literaturangaben und Hinweise auf andere Werkausgaben).
Weblink
Die Westgoten uf schultreff.de
01-04